《上李昉相公》
宋代·王操

弱冠登龙入粉闱，少年清贵古来稀。
袖中诏草朝天去，头上宫花侍宴归。
卓笔玉堂寒漏迥，捲帘池馆水禽飞。
三台位近犹多逊，閒听秋霖忆翠微。

作者简介：王操，字正美，江南人。太宗太平兴国时上《南郊颂》，授太子洗马。曾奉使陇右。仕至殿中丞。事见《诗话总龟》前集卷一一引《雅言系述》。　王操诗，今存《讷斋小集》一卷，见《两宋名贤小集》。今以影印文渊阁《四库全书》本为底本，校以《宋文鉴》（《四部丛刊》本）等书，并从《历代吟谱》辑得集外诗一首。